وەگورەی وەرپرسەیل یەکەیل ئیداری لە دیالە، ریژەی کارەبا  لە گشت پارێزگاگە لە ٣٠٪ رەسیە ٧٠٪، بیجگە بڕیان لە پەککەفتن.
ئاژانس شەفەق نیوز ئاگادار بوی ک دوو کڕ وزەی ئێرانی (دیالە - میرساد و خانەقین - سەپڵ زەهاو) کارەباگەی لە ٤٠٠ میگاوات بەرزەو کرد ئەرا ٩٥٠ میگاوات، ک ٧٠٪ لە خوازین پارێزگاگە جیوەجی کەێد، ک پارێزگاگە زیاتر لە ١٥٠٠ میگاوات خوازێد، تا کارەباگەی بڕەسێدە ٢٣-٢٤ ساعەت لە رووژیگ.
لایەن ئیران لە مانگەیل کانوون یەکەم و کانوون دویەم گوزەشتە کارەباگەی بڕێد، لەوەر ئەوە ک خوەی کارەبا خوازێد و پشتدەسەی زیاییگ نەیرێد تا ئەرا عراق کلی بکەێد، و وەرجە نزیکەی یەک هەفتەس گلەو خواردیە.
